RESOLUCIÓN do 3 de decembro de 2021, da Dirección Xeral de Inclusión Social, pola que se procede á publicación da Resolución do 2 de decembro de 2021 de concesión de subvencións a corporacións locais para programas de emerxencia social e inclusión social da poboación xitana, inmigrante e outras persoas en risco de exclusión, susceptible de ser financiada con fondos REACT-UE no marco do programa operativo FSE Galicia 2014-2020 (código de procedemento BS623C).
Consellería de Política Social — III. Outras disposicións — 20/12/2021

A Consellería de Política Social convocou no ano 2021 a través da Orde do 6 de setembro de 2021 (DOG núm. 180, do 17 de setembro) as bases do procedemento de concesión de axudas a corporacións locais para programas de emerxencia social e a inclusión social da poboación xitana, inmigrante e outras persoas en risco de exclusión, e procedeu á súa convocatoria para os anos 2021 a 2023 (cofinanciada polo Fondo Social Europeo no marco do programa operativo FSE Galicia 2014-2020).
De conformidade co disposto no artigo 16 desta orde, a resolución dos expedientes de axudas corresponde ao director xeral de Inclusión Social. As resolucións ditadas notificaranse ás entidades interesadas no prazo máximo de cinco meses contados a partir do día seguinte ao da publicación da orde. As resolucións estarán motivadas e indicarán a puntuación acadada no proceso de valoración.
Dado que a subvención está cofinanciada polo programa operativo FSE Galicia 2014-2020, na resolución de concesión informarase o beneficiario do cofinanciamento comunitario, con expresión do obxectivo temático, prioridade de investimento, obxectivo específico e porcentaxe de cofinanciamento.
Ademais, na resolución de concesión estableceranse as condicións da axuda a que quedan sometidas as entidades beneficiarias derivadas da aceptación da axuda, en especial os requisitos específicos relativos aos produtos ou servizos que deban obterse con ela, o plan financeiro e o prazo de execución. Así mesmo, informaranse de que a aceptación da subvención comunitaria implicará a súa aparición na lista pública de operacións cos nomes dos ou das beneficiarias, no suposto de seren entidades xurídicas, así como a outra información recollida no anexo XII do Regulamento (UE) nº 1303/2013 do Parlamento Europeo e do Consello, do 17 de decembro de 2013, en relación co artigo 115.2 da mesma norma xurídica.
No seu artigo 19 establece que os actos administrativos e a correspondente resolución ditada no procedemento para a concesión de subvencións se publicarán no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas. Esta publicación producirá os efectos de notificación.
Polo exposto,
Ordenar a publicación no
Diario Oficial de Galicia
do contido íntegro da Resolución do 2 de decembro de 2021, ditada no procedemento BS623C de concesión de axudas a corporacións locais para programas de emerxencia social e a inclusión social da poboación xitana, inmigrante e outras persoas en risco de exclusión, que se xunta no anexo.
Santiago de Compostela, 3 de decembro de 2021
Antecedentes.
1. A Subdirección Xeral de Prestacións e Programas de Inclusión, unha vez consultada a base de datos do Rexistro de Entidades Prestadoras de Servizos Sociais dependente da Subdirección Xeral de Autorización e Inspección de Servizos Sociais, comprobou que as entidades cumprían os requisitos establecidos na orde de convocatoria.
2. A Subdirección Xeral de Inclusión e Integración Social emite certificado en que se constata o cumprimento por parte das entidades dos requisitos establecidos para acceder ás subvencións.
3. A Comisión de Valoración de Subvencións emitiu informe de valoración conxunto de todas as solicitudes presentadas. Conforme o artigo 14.1, a determinación das concesións realízase mediante o procedemento de concorrencia competitiva, e propuxo a denegación e a concesión das solicitudes de actuacións de todas as tipoloxías seguindo o procedemento establecido e a ponderación dos criterios de concesión establecidos no artigo 14 da orde.
4. Unha vez fiscalizado o gasto en conformidade pola Intervención Delegada, o director xeral de Inclusión Social, en virtude do artigo 14 e da disposición derradeira primeira, resolveu a concesión e denegación das subvencións.
Consideracións legais e técnicas.
A convocatoria réxese polo establecido na Orde do 6 de setembro de 2021 (DOG núm. 180, do 17 de setembro) pola que se establecen as bases do procedemento de concesión de axudas a corporacións locais para programas de emerxencia social e a inclusión social da poboación xitana, inmigrante e outras persoas en risco de exclusión, e se procede á súa convocatoria para os anos 2021 a 2023 (cofinanciada polo Fondo Social Europeo no marco do Programa operativo FSE Galicia 2014-2020), de conformidade cos artigos 12, 13 e 14 das bases, o órgano instrutor elevará a proposta tras o informe elaborado pola Comisión de Valoración ao órgano competente para resolver. A composición da Comisión de Valoración está recollida no artigo 13, esta comisión aplica os criterios recollidos no artigo 14, segundo o baremo establecido.
Polo exposto,
Primeiro. A concesión de subvencións ás seguintes corporacións locais polas seguintes tipoloxías (relación no anexo I).
Segundo. A denegación das actuacións por non acadar puntuación suficiente (relación no anexo II).
Terceiro. A denegación das solicitudes de subvención das actuacións polas razóns indicadas (relación no anexo III).
Cuarto. As contías correspondentes ás actuacións financiada nun 100 % co FSE, a través do eixo prioritario R (REACT-UE), obxectivo temático «Favorecer a reparación da crise no contexto da pandemia da COVID-19 e as súas consecuencias sociais e preparar unha recuperación verde, dixital e resiliente da economía»; prioridade de investimento R.1 «Favorecer a reparación da crise no contexto da pandemia da COVID-19 e as súas consecuencias sociais e preparar unha recuperación verde, dixital e resiliente da economía; obxectivo específico R.1.2 (OE REACT-UE 2) «Apoiar o acceso ao mercado de traballo das persoas en situación de vulnerabilidade, o acceso aos sistemas sociais e as medidas de inclusión social e erradicación da pobreza», previsto e liña de actuación 106 da anterior Estratexia de inclusión social de Galicia 2014-2020.
Quinto. O método utilizado para a estimación dos custos será, para aquelas axudas subvencionadas polo FSE, incorporar a opción de custos simplificados, conforme o previsto no artigo 14 do Regulamento (UE) nº 1304/2013, do 17 de decembro de 2013, relativo ao Fondo Social Europeo: custo unitario e tipo fixo.
Sexto. A aceptación da axuda implica a aceptación da inclusión das entidades beneficiarias na lista de operacións que se publicará no portal da Dirección Xeral de Fondos Comunitarios do Ministerio de Facenda, co contido previsto no número 1 do anexo XII e no artigo 115.2 do Regulamento (UE) 1303/2013, así como na Base de datos nacional de subvencións (BDNS).
Sétimo. A recepción deste documento implica aceptar a obriga de aplicar medidas antifraude eficaces e proporcionadas no seu ámbito de xestión e cumprir a normativa comunitaria, estatal e autonómica de aplicación, en particular, a normativa en materia de subvencións (RDC artigo 125.4.c), empregando para iso, entre outras ferramentas, as facilitadas polo organismo intermedio (matriz ex post).
A detección de feitos que poidan ser constitutivos de fraude ou irregularidade en relación con proxectos ou operacións financiados total ou parcialmente con cargo a fondos procedentes da Unión Europea, no marco da presente convocatoria, poderá pór os citados feitos en coñecemento do Servicio Nacional de Coordinación Antifraude da Intervención Xeral da Administración do Estado, por medios electrónicos a través da canle habilitada para o efecto:
Oitavo. Dispón de 10 días para comunicar a súa aceptación. No caso de non comunicación entenderase tacitamente aceptada en todas as súas condicións.
Cando o importe da axuda sexa inferior ao solicitado, de conformidade co previsto no artigo 25 da Lei 9/2007, do 13 de xuño, e 14.5 da orde de convocatoria, a entidade beneficiaria poderá, nun prazo de dez días desde a notificación, reformular a solicitude para axustar os compromisos e as condicións á subvención proposta e/ou formular as alegacións que considere pertinentes. En calquera caso, a reformulación de solicitudes deberá respectar o obxecto, as condicións e a finalidade da subvención, así como os criterios de valoración establecidos e que deron lugar ao seu outorgamento. Así mesmo, a dita reformulación non poderá comprometer a viabilidade do programa, polo que se deberán manter os gastos necesarios para o seu correcto desenvolvemento.
Noveno. O pagamento das axudas farase de acordo co establecido no artigo 24 e unha vez xustificada cada anualidade nos prazos e forma previstos nos artigos 22 e 23 da orde de convocatoria.
As entidades beneficiarias deberán xustificar cada anualidade de xeito independente. A primeira comprende as actuacións realizadas entre o 1 de xullo de 2021 e o 30 de novembro de 2021, ambos incluídos, e a xustificación presentarase con data límite do 15 de decembro de 2021; a segunda comprende as actuacións realizadas entre o 1 de decembro de 2021 e o 30 de novembro de 2022, ambos incluídos, e a xustificación presentarase con data límite do 5 de decembro de 2022; a terceira comprende as actuacións desde o 1 de decembro de 2022 ata o 30 de abril de 2023, ambos incluídos, e a xustificación presentarse con data límite do 5 de maio de 2023.
Décimo. En xeral, as axudas concedidas condicionaranse ao cumprimento das obrigas establecidas na orde, polo que deberá:
a) Executar e acreditar ante a autoridade de xestión ou, se é o caso, o organismo intermedio ou a Consellería de Política Social a realización da actividade e facilitar as comprobacións encamiñadas a garantir a correcta realización do proxecto ou acción obxecto da axuda, achegando para o efecto canta documentación sexa requirida no seu procedemento de verificación, tanto administrativa como sobre o terreo, un conxunto representativo das actuacións e operacións que se estean levando a cabo. A aceptación da axuda supón a declaración de que o beneficiario ten capacidade administrativa, financeira e operativa suficiente para cumprir as condicións desta (RD artigo 125.3.d).
b) Someterse a calquera outra actuación de comprobación e control financeiro que realice a Unidade Administradora do Fondo Social Europeo, a Intervención Xeral da Administración do Estado ou as súas intervencións delegadas, o Tribunal de Contas, os órganos de control da Comisión Europea ou o Tribunal de Contas Europeo, de acordo co establecido na normativa aplicable á xestión das axudas cofinanciadas con fondos comunitarios, para o que achegará canta información lle sexa requirida.
c) Manter un sistema de contabilidade diferenciado para todas as transaccións relacionadas coa operación, polo menos cun código contable adecuado que permita identificar claramente as ditas transaccións e súa rastrexabilidade.
d) En todo caso, conforme o artigo 140 do Regulamento (UE) 1303/2013, respecto das axudas cofinanciadas con FSE deberán conservar toda a documentación relativa á subvención durante un período de dous anos, que se contará a partir do 31 de decembro seguinte á presentación destas contas en que estean incluídos os gastos da operación perante á Comisión Europea. O comezo deste prazo será oportunamente comunicado pola Dirección Xeral de Política Financeira, Tesouro e Fondos Europeos.
Para os efectos de facilitar auditorías e verificacións, os beneficiarios deberán conservar os contratos laborais ou mercantís e a información de alta na Seguridade Social das persoas traballadoras adscritas aos programas, das horas dedicadas polos traballadores a cada prestación e do lugar de impartición das prestación, da documentación relativa ao control horario e da verificación de asistencia e a que dispoñan naqueles casos en que a titulación exixida poida ser suplida polos coñecementos adquiridos no desempeño da súa profesión e completados con formación específica.
e) Os beneficiarios comprométense a asumir a responsabilidade de adoptar as medidas necesarias para facer chegar ao público información sobre as operacións financiadas polo FSE, de acordo co estipulado no artigo 2.2 do anexo XII do Regulamento (UE) 1303/2013 (anexo II, de información, comunicación e visibilidade do apoio procedente dos fondos desta autorización) e dos requisitos de difusión e publicidade establecidos pola Estratexia de comunicación. En particular, deberán facer constar, en todo tipo de publicidade e información das actuacións realizadas, a condición de subvencionados pola Consellería de Política Social, de ser o caso, polo Fondo Europeo de Desenvolvemento Rexional 2014-2020 ou polo PO FSE Galicia 2014-2020, segundo o establecido no anexo XII do Regulamento (UE) 1303/2013 do Parlamento Europeo e do Consello. En todas as medidas de información e comunicación que leve a cabo, o beneficiario deberá recoñecer o apoio recibido ao proxecto, e deberá figurar o emblema da Unión e unha referencia á Unión Europea, referencia ao FSE que dá apoio ao proxecto e aos lemas dos fondos. Durante a realización do proxecto e durante o período de duración dos compromisos de mantemento do investimento ou emprego informarase do apoio dos fondos a través dun cartel dun tamaño mínimo A3 nun lugar destacado e visible. Tamén se informará na páxina web, no caso de dispor dela, sobre a actuación e a axuda financeira recibida da Unión Europea, e sobre os obxectivos e resultados da operación financiada. As características técnicas para a exhibición do emblema da Unión e referencia ao Fondo deberanse axustar ao establecido nos artigos 3, 4 e 5 do Regulamento (UE) 821/2014 da Comisión, do 28 de xullo de 2014.
f) Informar, se é o caso, as persoas destinatarias de que as actuacións en que participan están financiadas pola Xunta de Galicia (Consellería de Política Social) e, se é o caso, cofinanciadas polo FSE, así como dos obxectivos dos fondos, figurando os emblemas como mínimo nos partes de asistencia/participación, enquisas de avaliación ou certificados de asistencia.
g) Adecuar a metodoloxía das actuacións, así como a de recollida e proceso de datos de seguimento e acreditación da realización da actividade de persoas beneficiadas, ás fórmulas que, de ser o caso, propoña a Consellería de Política Social e, se así é requirido, incorporarse como usuarias da aplicación informática deseñada e implantada para a xestión da Estratexia de inclusión social de Galicia 2014-2020. Así mesmo, deberán realizar as actuacións precisas para recoller información suficiente relativa ao desenvolvemento das actuacións que permita dar cumprimento aos requisitos de información a través de indicadores de produtividade e resultados enumerados no artigo 5 do Regulamento (UE) 1304/2013 do Parlamento Europeo e do Consello, do 17 de decembro de 2013, relativo ao FSE. Os indicadores de produtividade relativos á persoa solicitante refírense á data inmediatamente anterior ao inicio da vinculación do participante coas actuacións subvencionadas, mentres que os indicadores de resultado inmediato se deberán referir ao período comprendido entre o día posterior á finalización da súa vinculación coa operación e as catro semanas seguintes, no período de xustificación da correspondente subvención. Así mesmo, a Administración poderá requirir novos datos no prazo de seis meses desde que finalice a vinculación do participante coa actividade cofinanciada, coa finalidade de formalizar os indicadores de resultado a longo prazo descritos no antedito regulamento. Para estes efectos, seralle facilitado o acceso á aplicación Participa 1420.
h) Axustarse na execución das accións aos obxectivos que, de ser o caso, estableza a Consellería de Política Social a través da Dirección Xeral de Inclusión Social. En particular e coa periodicidade con que sexa requirida, deberá comunicar á Dirección Xeral de Inclusión Social o cumprimento das accións subvencionadas polas persoas participantes, comunicación na cal se fará constar toda a información precisa para dar cumprimento aos requirimentos de información asociados aos indicadores de produtividade e de resultado do FSE. En particular, e con respecto ás persoas participantes, recadará información sobre os indicadores de produtividade e resultado para o FSE. Para a acreditación deste aspecto, a entidade deberá solicitar e custodiar unha declaración das persoas participantes ou outra documentación análoga que lle permita responsabilizarse da súa declaración conxunta perante a Dirección Xeral de Inclusión Social. Esta mesma obriga contraerase cos servizos sociais comunitarios de referencia da persoa participante, cando sexa solicitado para o seguimento da súa intervención social.
i) Comunicar as variacións das datas de inicio e remate das actuacións previstas na solicitude, así como os informes e demais documentación que reclamen os órganos competentes da Consellería de Política Social, en especial, os relativos á subministración de información nos termos establecidos no artigo 4 da Lei 1/2016, do 18 de xaneiro, de transparencia e bo goberno, toda a información necesaria para o cumprimento por aquela das obrigas previstas no título I da citada lei, e certificado en que se indique o número estimado da poboación beneficiada para a actuación no período subvencionado pola orde de convocatoria.
j) Remitir no prazo de dez días os informes e demais documentación que reclamen os órganos competentes da Consellería de Política Social.
k) Someterse ás actuacións de comprobación e control e facilitar toda a información requirida pola Dirección Xeral de Inclusión Social, e ás verificacións dos organismos implicados na xestión e seguimento do PO FSE Galicia 2014-2020, incluídas as visitas sobre o terreo, que se establezan en aplicación dos artigos 72, 73 e 74 do Regulamento (UE) núm. 1303/2013 do Parlamento Europeo e do Consello, do 17 de decembro, así como pola Intervención Xeral da Comunidade Autónoma, o Consello de Contas, o Tribunal de Contas, e outros órganos de control impostos pola normativa comunitaria no exercicio das súas funcións de fiscalización e control.
l) Proceder ao reintegro dos fondos percibidos, total ou parcialmente, no suposto de incumprimento das condicións establecidas para a súa concesión ou nos supostos previstos no título II da Lei 9/2007, do 13 de xuño.
m) Contratar un seguro para o alumnado ou participantes nas actuacións que cubra os riscos que poidan ter durante o desenvolvemento das actividades e os dos desprazamentos para a asistencia a elas.
n) Todas aquelas obrigas e requisitos que se desprendan do articulado desta orde e dos artigos 10 e 11 da Lei 9/2007, do 13 de xuño, e da súa normativa de desenvolvemento.
Esta resolución pon fin á vía administrativa e contra ela poderá interpoñerse, se é o caso, recurso potestativo de reposición no prazo dun mes, contado a partir da notificación da resolución expresa, ou en calquera momento a partir do día seguinte a aquel en que se produza o acto presunto, ante o mesmo órgano que as ditou, de acordo co previsto nos artigos 123 e 124 da Lei 39/2015, do 1 de outubro, ou ben directamente recurso contencioso-administrativo ante a orde xurisdicional competente, de conformidade co establecido no artigo 46 da Lei 29/1998, do 13 de xullo, no prazo de dous meses, contados desde a súa notificación, se o acto é expreso, ou seis meses a partir do día seguinte a que se produza o acto presunto, e sen prexuízo de que os interesados poidan exercer calquera outro que coiden oportuno.
Santiago de Compostela, 3 de decembro de 2021
Primeiro. A concesión de subvencións ás seguintes corporacións locais polas seguintes tipoloxías de programas:
a) Programas dirixidos a persoas en situación ou risco de exclusión.
b) Programas dirixidos a persoas sen fogar.
c) Programas dirixidos á inclusión social da poboación xitana.
d) Programas complementarios de educación e apoio familiar dirixidos á inclusión social dos menores a cargo.
e) Programas dirixidos á poboación inmigrante.
Segundo. Denegar as seguintes actuacións por non acadar puntuación suficiente.
Ano 2022.
Programas complementarios de educación e apoio familiar dirixidos á inclusión social dos menores a cargo.
Poboación xitana.
Poboación inmigrante.
Ano 2023.
Programas complementarios de educación e apoio familiar dirixidos á inclusión social dos menores a cargo.
Programas dirixidos á poboación xitana.
Poboación inmigrante.
Terceiro. A denegación das solicitudes de subvención das seguintes actuacións polas razóns indicadas.